# Aseistakieltäytyjäliitto

### Wikipedia

Aseistakieltäytyjäliitto eli AKL on antimilitaristinen nuorten rauhanjärjestö. Se toimii aseistakieltäytyjien (siviilipalvelusmiehet, totaalikieltäytyjät, reservinkieltäytyjät) etujärjestönä, mutta on myös kaikille avoin militarismin vastainen järjestö. Sen jäseneksi voivat liittyä ja siinä toimia kaikki iästä tai sukupuolesta riippumatta.

AKL:n tunnuslauseena on kansainvälinen sodanvastustajien julistus: "Sota on rikos ihmiskuntaa vastaan. Siksi olen päättänyt olla tukematta minkäänlaista sotaa ja kamppailla sotien kaikkien syiden poistamiseksi". Liitto näkee sotien syinä ihmisten välisen eriarvoisuuden ja todellisten vaikutusmahdollisuuksien puutteen, jotka luovat militaristisia rakenteita. Se toimii antimilitarismin pohjalta näiden syiden poistamiseksi. Se näkee sekä asevelvollisuuden että armeijalaitoksen tarpeettomana ja vahingollisena.

Ylintä valtaa AKL:ssa käyttää vähintään kaksi kertaa vuodessa kokoontuva liittokokous, joka valitsee hallituksen. Liittokokous on avoin kaikille järjestön jäsenille. Hallitus kokoontuu keskimäärin kerran kuukaudessa ja huolehtii liiton asioista ja toiminnasta liittokokouksien välissä. Myös hallituksen kokoukset ovat avoimia kaikille. Hallituksen keski-ikä on tällä hetkellä n. 25 vuotta. Aseistakieltäytyjäliitto on perustettu vuonna 1974.

## [muokkaa] Tavoitteet

Aseistakieltäytyjäliiton perimmäisenä tavoitteena on aseiden poistaminen maailmasta ja aseettoman turvallisuuden luominen, mutta konkreettisempina päämäärinä on mm. siviilipalveluksen lyhentäminen armeijapalveluksen mittaiseksi, sivareiden vapauttaminen aseellisesta palveluksesta kokonaan, humanitäärisen työn mahdollistaminen siviilipalveluksena, asevelvollisten taloudellisen ja sosiaalisen aseman parantaminen, palvelukseen kutsuttavien määrän vähentäminen ja totaalikieltäytyjien vankeusrangaistusten poistaminen tai ainakin lyhentäminen.

Aseistakieltäytyjien etujärjestönä toimimisen lisäksi liitto toimii antimilitaristisena rauhanjärjestönä erilaisten rauhankysymysten parissa. Painopisteitä ovat viime vuosina olleet yhteistyö ydinasevarustelua vastustavan ruohonjuuritason eurooppalaisen liikkeen kanssa, Ruokaa ei aseita -kampanjan edistäminen sekä monenlaisten, lähinnä musiikkipainotteisten, kulttuuritapahtumien järjestäminen. Liitto levittää Sivari&Totaali-lehdessään, www-sivuillaan ja muilla foorumeilla tietoa antimilitarismin kannalta tärkeistä kysymyksistä ja Suomessa asuvien ihmisten toimintamahdollisuuksista niiden suhteen.

## [muokkaa] Aiheesta muualla

Aseistakieltäytyjäliiton kotisivut

Haettu osoitteesta http://fi.wikipedia.org../../../a/s/e/Aseistakielt%C3%A4ytyj%C3%A4liitto.html

Luokat: Suomalaiset yhdistykset | Asevelvollisuus

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English